AMAKA n‛obufumbo kye kifoomuntu mw‛alina okufunira essanyu erituukiridde. Buli ssanyu lwe libeesamba kitegeeza nti waliwo ensonga ezirina okutunulwamu mu ngeri ey‛enjawulo okusobola okuzza amaka ku mulamwa.
N‛olwekyo ng‛abafumbo, mukozese eggandaalo lya Ssekukkulu okuzza obufumbo bwammwe mu layini. Mukube ttooci mu bye muyiseemu naddala ebitatambudde bulungi okulaba nga mutereeza ebisobye.
Mu ngeri endala mukozese ekiseera kye kimu okulunga omukwano n‛ ebirungo ebireetawo enkyukakyuka mu bulamu bwammwe.
Ebirabo bye bimu ku bintu bye mulina okussaako essira ku nsonga eno.
Munno muyiiyize ekirabo ekinaamukakasa nti ddala omulowoozaako era omusula ku mwoyo okusinga bw‛obadde okola bulijjo.
Ggwe ng‛omukazi omufumbo, kozesa ekiseera kino kyonna okulabirira munno mu ngeri ensukkulumu.
Okuva ku mmere gy‛omutegekera, ekisenge kyammwe, ekitanda n‛ekinaabiro bibeere bya njawulo nga bisikiriza.
Ennyambala n‛obuyonjo nabyo bitunulemu. Weerekereze nga bw‛osobola oguleyo obugoye obutuukana n‛omulamwa guno obunaateeka munno mu mmuudu.
Eby‛okwenaanika engoye ng‛agenda mu katale byesonyiwe.
N‛olulimi lw‛okozesa ng‛oli ne munno lufuule lugonvu. Eby‛okwogeza ebbogo, amalala, n‛obusungu kye kiseera weekube mu mutima obyesonyiwe.
Olulimi lw‛omu maka mulusiige akazigo ensonga zisobole okutambula obulungi. Mu ngeri y‛emu,
Wabula bino byonna mubikole nga bwe musaba Katonda mujja kuwangula.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn